Sep 02,2017
7 నుంచి అగ్రిటెక్స్‌ ప్రదర్శన
హైదరాబాద్‌: అగ్రిటెక్స్‌ ఐదో ఎడిషన్‌ను సెప్టెంబర్‌ 7-9వ తేది వరకు హైదరాబాద్‌లో నిర్వహించనున్నారు. మూడు రోజుల పాటు హైటెక్స్‌ గ్రౌండ్స్‌లో జరుగనున్న ఈ కాన్ఫరెన్స్‌, వాణిజ్య ప్రదర్శనలో ప్రధానంగా వ్యవసాయ రంగంలో అధునిక పోకడలపై వివరించనున్నారు. వ్యవసాయ రంగం, డెయిరీ, ఫుడ్‌ ప్రాసెసింగ్‌ తదితర వాటిపై సమాచారం లభించనుందని కేన్స్‌ ఎగ్జిబిషన్‌ నిర్వాహకులు ఒక ప్రకటనలో తెలిపారు. దీనికి తెలంగాణ రాష్ట్ర ప్రభుత్వం మద్దతు చేస్తుందన్నారు. ఈ ప్రదర్శనలో జాన్‌ డీరే, కేప్టేన్‌, ఇక్రిసాట్‌, కావేరీ పైప్స్‌, తెలంగాణ ఫుడ్‌ ప్రాసెసింగ్‌ సొసైటీ లాంటి సంస్థలు పాల్గొనడానికి ముందుకు వచ్చాయన్నారు.
మీ స్నేహితులకు రికమెండ్ చెయ్యండి